Toso Malua Na Volitaki ibe E Labasa
Na bisinisi ni volitaki ibe kuta e Labasa e toso sara tu vakamalua.
E vakaraitaka mai kina Siga Rarama o Sala Bola e dua e dau volitaki ibe kuta mai Labasa ni dau volia mai na ibe kuta e volitaka ka sa bau sau levu toka.
Ni sa sau levu, e tukuna ena mai volitaka me na rawa tubu talega.
E tukuna ni dua na marama ni Idia o Ba Ji e vakawati ki Nasaqa ka sa bau dua e matai ena tali ibe kuta ka dau volivoli talega vua.
Ni dua na ibe na delana e tukuna e kena isau e rauta ni $130.
Ena 2020 e tukuna e volia e 20 na delana ka kena isau taucoko e $1,800.
E levu era sa voli.
Ko ira na marama ni koro o Navakasobu ena tikina o Sasa ena yasana o Macuata era kena dau ena tali ibe kuta.
Mai na ilavo e rawa mai na volitaki ibe kuta, eratou bula kina vakavuvale ka sa volia talega kina e dua na tiki ni qele e Dreketi ka ratou sa teitei tu kina.
Eratou tei draunikau, dalo, yaqona, tavioka kei na jija kara sa volitaki talega.
Na nodratou iteite e tukuna ni sa veivuke sara vakalevu ena nona bisinisi ena makete.
E dua ga na luvena yalewa ka sa vakawati ka tiko vata kei iratou.
Koi rau na veiwatini e tukuna erau sa via vakabisinisi talega Vei Bola era sa tu na nona dau veivoli ka levu era dau biuta ga yani na nodra ota.
Ena gauna sara mada qo e tukuna ni ra sa bera ko ira na talitali.
Na veivoli e tukuna ni na tosocake ni sa dola tale na veilakoyaki.
Ko ira na kai Toga Matanisiga era dau voli kuta vakalevu.
Taro Lesu Mai: maikab@fijisun.com.fj
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn